dh-unibe/image-text_koenigsfelden-charters-post-1500 huggingface dataset:
Wir, Herman, von gottes gnaden ✳ abt, ✳ und ✳ ✳ der convent gemainlich des gotzhus ze Sant Gallen, ✳ Sant
Benedicten ordens, ✳ gelegen in Costentzer bistuͦm, ✳ tuͦnt kunt mit disem brief ✳ allen den, ✳ die in ansehent
aldˀ hoͤrent lesen, ✳ und vˀjehen offenlich, ✳ das wir dur bette willen ✳ des edeln hˀren ✳graf Ruͦdolfs von
Habspurg ✳ den hof ze Tuffenhùsern ✳ mit holtz, mit velde, mit akˀn, ✳ mit wisan, ✳ mit wunne, ✳ mit waide ✳ und mit
dem kilchensatze und der kilchen ze Stuntzingen ✳ und der eberen kilchen ze Waltzhuͦt ✳ lihen, ✳ die darin hoͤrēt,
und mit aller zuͦgehoͤrde ✳ und rehtung, ✳ wie es genant ist, ✳ das er von ùns und von unsˀm gotzhus ✳ alles
ze lehen hatt, ✳ recht und redelich, ✳ geaigent haben ✳ und oͧch aigennent mit disem brief ✳ fùr uns ✳ und
ùnser nahkomen ✳ und fùr ùnser gotzhus ✳ dem vorgenantē̄ graf Ruͤdolfen ✳ und sinen erben un̄ nahkomē,
also ✳ das dˀ egenant hof ✳ und der kilchensatz ✳ und der kilchen lihen, die vorbenemmet sint, ✳ und swas darin
ald darzuͦ hoͤret, ✳ swie es genant ist, ✳ des selben graf Ruͦdolfs ✳ und siner erben ✳ odˀ nahkomen, aigen ist
und sol sin, ✳ und es oͧch alles hinnan hin jemerme ✳ fùr reht aigen haben ✳ und niessen ✳ und besetzen ✳ und
entsetzen sont ✳ und mugent ✳ und oͧch da mit schaffen sont, ✳ was si went, ✳ won wir ✳ und ùnser nahkomen
und ùnser gotzhus ✳ daran enhain reht ✳ odˀ ansprach me habent ✳ noch haben sont ✳ in dehainen weg.
und umb das ✳ het ùns ✳ und ùnsˀm gotzhus ✳ dˀ selbe graf Ruͦdolf uf geben ✳ andrù guͤter, dù sin aigen
warent, ✳ dù er von uns nu hinnan hin jemerme ze lehen haben sol ✳ ald sin erben, ob er enwˀe, ✳ als ùns
des wol benuͤget ✳ nach guͦter betrahtung ✳ ùnsers cappittels. ✳ dis ist alles beschehen ✳ mit ùnseˀn handē,
guͦtem willen und gunst ✳ und mit aller orderung, ✳ offenung, ✳ behùgde, ✳ worten ✳ und werken, ✳ so darzuͦ
hortant, ✳ als gehoͤren soltent ✳ odˀ mohtentt ✳ nah gewonhait, ✳ und nah reht und ze warem urkùnde
und staͤtekait ✳ aller diser vor geschribenˀ ding ✳ haben wir ùnsern insigel ✳ fùr ùns und ùnsˀ nahkomē
und fùr ùnser gotzhus ✳ offenlich ✳ gehenket an disen brief, ✳ der geben wart ✳ in ùnsˀm gotzhus ✳
ze Sant Gallen, ✳ do man zalt von gottes gebùrte ✳ drùzehenhundert jar, ✳ und darnah in dem
sechtzigesten jar ✳ an dem nehsten maͤntag ✳ nach sant Gregorien tag. ✳
Königsf. 298
360
Nͦ✳ 5
K
S 56
Staatsarchiv
AARGAU
ùbˀ Stunzingen das gotzhus vō Sant Gallen
der ✳ ij ✳
✳ j ✳
✳